Kofi Annan oli 1997–2006 Ühinenud Rahvaste Organisatsiooni (ÜRO) seitsmes peasekretär. Ta oli esimene mustanahaline, kes jõudis maailma diplomaatia absoluutsesse tippu, vahendab BBC.

Annan asus ÜRO-d juhtima kuus aastat pärast Nõukogude Liidu lagunemist ja oli selle eesotsas kümnendil, mil maailm koondus pärast 11. septembri rünnakuid võitluseks terrorismiga. Iraagi sõda pani proovile tema suhted USA-ga.

1938. aasta 8. aprillil Ghanas sündinud Annanile ja ÜRO-le määrati 2001. aastal ülemaailmse AIDS-i, tuberkuloosi ja malaaria vastu võitlemise fondi asutamise eest Nobeli rahuauhind.

Hiljem töötas ta ÜRO erisaadikuna Süürias, juhtides pingutusi leida konfliktile rahumeelset lahendust.

Annan oli abielus, kolme lapse isa.

Kofi Annani sihtasutus teatas oma järelehüüdes, et tegemist oli üleilmse ja pühendunud riigimehega, kes võitles terve elu õiglasema ja rahulikuma maailma eest.

Today we mourn the loss of a great man, a leader, and a visionary: former @UN Secretary General @KofiAnnan.



A life well lived. A life worth celebrating. pic.twitter.com/3sLmy7VS2p — IOM - UN Migration (@UNmigration) August 18, 2018